cyanic-selkie/wikianc huggingface dataset:
Huis van Stuart
Geskiedenis
Maria en lord Darnley kon albei sterk aanspraak maak op die Engelse troon dansky hul gemeenskaplike ouma, Margaret Tudor. Dit het eindelik daartoe gelei dat die egpaar se enigste kind, Jakobus, ná die dood van Elizabeth I van Engeland in 1603 koning van Skotland, Engeland en Ierland geword het in wat bekend gestaan het as die Vereniging van die Krone. Die drie lande het ’n koning gedeel, maar het verskillende regerings, kerke en instellings gehad. Die vereniging het nie verhoed dat ’n gewapende opstand, bekend as die Biskoppe-oorlog, in 1639 tussen Engeland en Skotland ontstaan het nie. Dit het deel geword van die politieke en militêre konflik wat die bewind van Karel I van Engeland, Ierland en Skotland gekenmerk het en gelei het tot ’n reeks konflikte bekend as die Engelse Burgeroorlog.
Die verhoor en teregstelling van Karel I in 1649 deur die Engelse parlement was die begin van elf jaar van republikeinse regering bekend as die Engelse Interregnum. Skotland het die tereggestelde koning se seun, ook bekend as Karel, as hul monarg erken voor hulle ook in ’n republikeinde stelsel gedwing is. In dié tyd, bekend as die Protektoraat, het die belangrikste lede van die Huis van Stuart in ballingskap in Europa gewoon en was daar geen heersende koning nie. Oliver Cromwell en sy seun, Richard, het die mag in hul hande gehad as Lord-Protektors.
Die jong Karel het ná die afskaffing van die Interregnum na Engeland teruggekeer en in 1660 koning Karel II van Engeland, Ierland en Skotland geword. Hy sou egter sy bewind terugdateer na die dood van sy pa elf jaar tevore. Die Skotse steun op Frankryk het herleef in die tyd van Karel II, wie se ma Frans was. Sy suster Henrietta het ook in die Franse koninklike familie ingetrou. Hierdie Franse en Katolieke verbintenisse was ongewild en het eindelik gelei tot die val van die Stuarts, wie se vyande Protestants was, en omdat Karel die Anglikaanse gemeenskap beledig het deur nie net verdraagsaamheid teenoor Katolieke voor te staan nie, maar ook teenoor Protestantse afvalliges.
Karel het geen kinders by sy vrou, Catherine van Braganza, gehad nie, maar het minstens 12 buite-egtelike kinders by sewe verskillende minnaresse as syne erken. Baie van die kinders het die titel hertog of graaf gekry en die hertogdom van Cleveland is spesiaal geskep vir sy een minnares, Barbara Palmer, die Gravin van Castlemaine. Die huidige hertoë van Buccleuch, Richmond, Grafton en St. Albans is almal afstammelinge van Karel.
Diana, die Prinses van Wallis was ’n afstammeling van twee van Karel se buite-egtelike seuns, die Hertog van Grafton en die Hertog van Richmond (wat ook ’n voorvader is van Camilla, koningin-gemalin van die Verenigde Koninkryk, die tweede vrou van koning Charles III). Diana se seun, William, Prins van Wallis, die eerste aanspraakmaker op die Britse troon, sal dus waarskynlik die eerste monarg wees wat van Karel II afstam.
Skotland
1371–1390 || || 1316 seun van Walter Stewart, hoëhofmeester van Skotland en Marjorie Bruce || Elizabeth Mure c. 1348 Euphemia de Ross 1355 || 19 April 1390 Dundonald op 74 1390–1406 || || 1340 seun van Robert II en Elizabeth Mure|| Anabella Drummond 1367 || 1406 Rothesay-kasteel op 66 1406–1437 || || 10 Desember 1394 Dunfermline-paleis, Fife seun van Robert III en Annabella Drummond || Joan Beaufort 1423 8 kinders || 21 Februarie 1437 Perth op 42 1437–1460 || || 16 Oktober 1430 seun van Jakobus I en Joan Beaufort || Maria van Gueldres 1449 7 kinders || 3 Augustus 1460 Roxburgh-kasteel op 29 1460–1488 || || 10 Julie 1451 seun van Jakobus II en Maria van Gueldres || Margaret van Denemarke Julie 1469 3 kinders || 11 Junie 1488 Sauchie Burn, Skotland op 36 1488–1513 || || 17 Maart 1473 Stirling-kasteel Skotland seun van Jakobus III en Margaret van Denemarke || Margaret Tudor 8 Augustus 1503 6 kinders || 9 September 1513 Northumberland op 40 1513–1542 || || 10 April 1512 Linlithgow-paleis seun van Jakobus IV en Margaret Tudor || Madeleine van Valois 1537 geen kinders Mary van Guise 1538 3 kinders || 14 Desember 1542 Falkland-paleis, Fife op 30 1542–1567 || || 8 Desember 1542 Linlithgow-paleis dogter van Jakobus V en Mary van Guise || Francis II van Frankryk 1558 Henry Stuart, lord Darnley 1565 1 kind James Hepburn, 4de Graaf van Bothwell 1567 || 8 Februarie 1587 Northamptonshire op 44 Tereggestel 1567–1625 || || 19 Junie 1566 Edinburg-kasteel seun van Hendrik Stuart, lord Darnley en Maria, koningin van Skotland || Anna van Denemarke Oslo 23 November 1589 sewe kinders || 27 Maart 1625 Theobalds House op 58
Engeland, Ierland, Skotland en Frankryk
24 Maart 1603–1625 || || 19 Junie 1566 Edinburg-kasteel seun van Hendrik Stuart, lord Darnley en Maria, koningin van Skotland || Anna van Denemarke Oslo 23 November 1589 sewe kinders || 27 Maart 1625 Theobalds House op 58 (Sint Karel die Martelaar) 27 Maart 1625–1649 || || 19 November 1600 Dunfermline-paleis seun van Jakobus I en Anna van Denemarke || Henrietta Maria van Frankryk Sint Augustine-abdy 13 Junie 1625 nege kinders || 30 Januarie 1649 Whitehall-paleis op 48 (onthoof) 30 Januarie 1660–1685 Rojaliste dateer sy bewind vanaf 1649 || || 29 Mei 1630 Sint James-paleis seun van Karel I en Henrietta Maria van Frankryk || Catherine van Braganza Portsmouth 21 Mei 1662 drie kinders (almal as kinders dood) || 6 Februarie 1685 Whitehall-paleis op 54 6 Februarie 1685 – 23 Desember 1688 || || 14 Oktober 1633 Sint James-paleis seun van Karel I en Henrietta Maria van Frankryk || (1) Anne Hyde The Strand 3 September 1660 agt kinders (2) Maria van Modena Dover 21 November 1673 sewe kinders Château de Saint-Germain-en-Laye op 67 13 Februarie 1689–1702 || || 4 November 1650 Den Haag seun van Willem II, Prins van Oranje and Maria Stuart || rowspan=2 | Sint James-paleis 4 November 1677 drie kinders (almal as kinders dood) || 8 Maart 1702 Kensington-paleis op 51 13 Februarie 1689–1694 || || 30 April 1662 Sint James-paleis dogter van Jakobus II en Anne Hyde || 28 Desember 1694 Kensington-paleis op 32 8 Maart 1702–1707 Groot-Brittanje 1707–1714 || || 6 Februarie 1665 Sint James-paleis dogter van Jakobus II en Anne Hyde || George van Denemarke Sint James-paleis 28 Julie 1683 17 kinders || 1 Augustus 1714 Kensington-paleis op 49
Groot-Brittanje, Ierland en Frankryk
1707–1714 || || 6 Februarie 1665 Sint James-paleis dogter van Jakobus II en Anne Hyde || George van Denemarke Sint James-paleis 28 Julie 1683 17 kinders || 1 Augustus 1714 Kensington-paleis op 49
Vereniging
In 1706 en 1707 is twee wette deur die Engelse en die Skotse parlement aanvaar om die Verdrag van Unie in werking te stel waarop die twee lande op 22 Julie 1706 ooreengekom het. Die wette het die Koninkryk van Engeland en die Koninkryk van Skotland (voorheen aparte state maar met dieselfde monarg) verenig in ’n enkele staat, die Verenigde Koninkryk van Groot-Brittanje.
Kate Bush
Catherine "Kate" Bush CBE (* 30 Julie 1958) is 'n Engelse sangeres, liedjieskryfster, musikant en platevervaardiger wat internasionale sukses behaal het met haar eklektiese musiekstyl, dikwels romantiese en poëtiese liedtekste en rare sangstem (wat deur 'n album van Lotte Lenya geïnspireer is).
In 1978 het Kate Bush in die ouderdom van 19 jaar met haar debuut-enkelsnit Wuthering Heights boaan die Verenigde Koninkryk se enkelsnit-trefferlys gestaan en sodoende die eerste vroulike musikant geword wat dié topposisie met 'n selfgeskrewe lied behaal het. Bush het sedertdien tien albums opgeneem waarvan drie boaan die Verenigde Koninkryk se album-trefferlys gestaan het. 25 van haar enkelsnitte het die VK se top-veertig-trefferlys bereik, insluitende ses treffers wat die top-tienlys behaal het - Wuthering Heights, The Man with the Child in His Eyes, Babooshka, Running Up that Hill (wat in 2012 nog eens as hermengde weergawe vrygestel is), Don't Give Up ('n duet met Peter Gabriel) en King of the Mountain.
Zagwe-dinastie
Volgens David Buxton het die gebied onder die direkte heerskappy van die Zagwe-konings "moontlik die hooglande van die moderne Eritrea en die hele Tigray ingesluit en suidwaarts gestrek tot by Waag, Lasta en die Wollo-provinsie en van daar weswaarts tot by die Tanameer". Anders as onder die latere heersers van Ethiopië, meen die Ethiopiese historikus Taddesse Tamrat, is broers deur broers opgevolg onder die Zagwe-dinastie, geskoei op die Agau-wette van erfenis.
Geskiedenis
thumb|180px|links|’n 15de-eeuse [[ikoon van Gebre Mesqel Lalibela, die 12de-eeuse koning van die Zagwe-dinastie wat erkenning kry vir die klipkerke van Lalibela.]]
Omstreeks 960 het koningin Goedit die oorblyfsels van die Koninkryk Aksoem vernietig en ’n suidwaartse verskuiwing in sy magsentrum veroorsaak. Sy het 40 jaar regeer oor wat van die koninkryk oor was en die troon aan haar afstammelinge nagelaat. Volgens ander Ethiopiese tradisionele weergawes is die laaste lid van haar dinastie in 1137 deur Mara Takla Haimanot omvergewerp. Hy het met ’n dogter van die laaste koning van Aksoem, Dil Na'od, getrou. Sy was lid van die Salomoniese Dinastie en dus was die Zagwes tegnies deel van die Salomoniese lyn. Keiser Mara Takla Haimanot was die enigste keiser van dié dinastie sonder regstreekse bande met die Bybelse koning Salomo en Makeda, die koningin van Skeba.
thumb|’n 12de-eeuse muurskildering wat die doop van [[Jesus Christus uitbeeld. Yemrahana Krestos-kerk, Lalibela.]] Die Zagwe-tydperk is steeds in geheimenis gehul. Selfs die getal konings in die dinastie word betwis. Sommige bronne gee die naam van 11 konings wat 354 jaar lank regeer het; ander noem net 5 konings wat 143 jaar lank regeer het. Paul B. Henze noem die bestaan van minstens een lys wat 16 name bevat.
Volgens Carlo Conti Rossini is die korter duur van die dinastie se bewind die waarskynlikste. Hy glo ’n brief wat die patriarg van Alexandrië, Johannes V, kort voor 1150 van ’n ongenoemde Ethiopiese monarg ontvang het waarin die patriarg om ’n nuwe biskop (aboena) gevra word omdat die destydse biskop te oud was, was van Mara Takla Haimanot wat wou gehad het die biskop moet vervang word omdat hy nie die nuwe dinastie wou bekragtig nie.
NG gemeente Rensburg
Die NG gemeente Rensburg is 'n gemeente van die Nederduitse Gereformeerde Kerk in die gelyknamige woonbuurt by Heidelberg, Gauteng. Dit is deel van die Ring van Heidelberg, wat ressorteer onder die Hoëveldse Sinode.
Die gemeente was vroeër deel van die histories belangrike Heidelberg, Transvaal, en is op 16 Mei 1950 onder die naam Rensburgdorp daarvan afgestig. Die eerste leraar, ds. J. Oglethorpe, is drie weke ná die afstigting beroep en op 14 Julie deur ds. P.J. Viljoen van Heidelberg in sy amp bevestig. Die bruidskat van die moedergemeente het 'n sierlike kerksaal ingesluit, wat so gebou is dat dit moontlik later in 'n kerk verander kon word.
Die ledetal van die gemeente was 'n jaar of wat ná die stigting 860, van wie die grootste deel arm mense was. Meestal was hulle bouers, padwerkers, mynwerkers en pensioentrekkers. Hier was ook twee groot industrieskole (nywerheidskole) waarheen veral seuns uit swak huislike omgewings en uit weeshuise gekom het.
Die eerste Dankoffer van die gemeente het alreeds die mooi som van £1150 ingebring. Die kerkraad het besluit om 'n gemeenskapsaal op te rig. Dit sou die eerste van sy soort op die dorp wees. Daar is 'n begin gemaak met sendingwerk in die plaaslike township en alhoewel die aanvoorwerk nie baie bemoedigend was nie, is tog geglo dat die seën van die Here daarop sou rus.
Jack Hobbs (akteur)
Jack Hobbs (28 September 1893 – 4 Junie 1968) was 'n Engelse akteur. Hy was bekend vir sy rolle in die rolprente Tom Brown's Schooldays (1916) en The Lonely Lady of Grosvenor Square (1922), en in die televisiereeks The Six Proud Walkers (1954).
Novalis
Novalis was die pennaam van Georg Philipp Friedrich Freiherr von Hardenberg (* 2 Mei 1772 in die kasteel Oberwiederstedt, destyds Keurvorstedom Sakse, tans in die deelstaat Sakse-Anhalt; † 25 Maart 1801 in Weißenfels), een van die beduidendste skrywers van die vroeë Duitse Romantiek wat hom naas sy literêre loopbaan ook as filosoof, juris en mynbou-ingenieur bekwaam het.
José Amalfitani-stadion
Die Estadio José Amalfitani is 'n sportstadion geleë in die Liniers omgewing van Buenos Aires, Argentinië, naby Liniersstasie. Die stadion is die tuiste van die Argentynse sokkerklub Vélez Sársfield en is ook bekend as El Fortín de Liniers of Vélez Sarsfield. Die Estadio José Amalfitani is tydens die FIFA Sokker-Wêreldbekertoernooi in 1978 vir drie groepwedstryde gebruik.
Novalis
Een motief uit sy romanfragment Heinrich von Ofterdingen, die Blou Blom as versinnebeelding van romantiese verlange, het later die sentrale simbool van die Romantiek geword. Vir baie is Novalis die ideaal van 'n hartstogtelike jong digter, maar biografieë soos dié van Gerhard Schulz wys daarop dat Novalis 'n veelsydige persoonlikheid was, diep gewortel in die leefwêreld en oortuigings van sy tyd. Natuurwetenskap en digkuns was in die laat 18de en vroeë 19de eeu nog nie streng van mekaar geskei nie, en die soektog na 'n verbinding tussen dié twee dissiplines het sentraal gestaan in sy werk. Met Novalis se ontydige dood in 1801 het dié soektog skielik tot 'n einde gekom.
José Amalfitani-stadion
Rugby
Die Estadio José Amalfitani is die tuisstadion van die Jaguares, 'n Argentynse superrugbyspan gebaseer in Buenos Aires. Die stadion huisves ook gereeld toetswedstryde van die Argentynse nasionale rugbyspan (die Los Pumas).
Novalis
Herkoms
Georg Philipp Friedrich Freiherr von Hardenberg is in 'n ou adellike familie gebore. Die klein Renaissance-kasteel, waar hy gebore is, het deel uitgemaak van die landgoed van sy ouers in die destydse graafskap Mansfeld in die Keurvorstedom Sakse. Hier het hy ook sy kinder- en jeugjare deurgebring.
José Amalfitani-stadion
Rugby
Met die Springbokke se besoek aan Argentinië in November 2005 by Vélez Sársfield, het hulle teen 'n sterk Pumaspan te staan gekom. Die Pumas het halftyd met 20–16 voorgeloop, voor hulle in die tweede helfte verswak, en die onderspit gedelf het met 34–23.
Novalis
Herkoms
Sy pa, Heinrich Ulrich Erasmus von Hardenberg (1738-1814), is in 1784 as direkteur van die soutmyne in Dürrenberg, Artern en Kösen aangestel. Die vroeë afsterwe van sy eerste vrou het Heinrich von Hardenberg as 'n soort straf vir sy destydse wêreldlike lewe beskou. Vervolgens het hy sterk piëtistiese neigings vertoon en hom deur die Morawiese Kerk (Herrnhuter Brüdergemeine) aangetrokke gevoel. Sy tweede huwelik het hy met Auguste Bernhardine von Bölzig (1749-1818) aangegaan wat die lewe aan elf kinders geskenk het, waaronder Georg Philipp Friedrich, hul tweede kind.
José Amalfitani-stadion
Rugby
In die tweede toets in 2006 teen Wallis, by Vélez Sársfield, het die Pumas met 45–27 geseëvier, Argentinië se grootste oorwinning ooit oor Wallis. Los Pumas se volgende gaste was die wêreld se topspan, die All Blacks, op Vélez Sársfield. Die All Blacks oorleef 'n Pumas-aanslag in die laaste minute om met 25–19 te wen, en Argentinië van 'n groot opskudding te ontneem.
Novalis
Herkoms
Naas 'n olieskildery is 'n doopkappie, wat aan die digter toegeskryf word, die enigste materiële voorwerpe wat uit dié tyd bewaar gebly het. Hy is in die kerk te Wiederstedt gedoop as Georg Philipp Friedrich. Sy latere roepnaam was Friedrich of Fritz(e), ter onderskeiding van sy jonger broer wat Georg genoem is.
Opleiding
Aanvanklik is huisleraars vir hom aangestel, waaronder Christian Daniel Erhard Schmid (1762-1812) wat later, aan die begin van sy akademiese opleiding in Jena, ook een van sy dosente was. In 1790 het Novalis by die gimnasium in Eisleben onder leiding van rektor C.D. Jani skool gegaan. Hier het hy volgens die destydse kurrikulum onder meer onderrig in retoriek en antieke literatuur ontvang. In die ouderdom van twaalf het Novalis byna een jaar op die landgoed van sy oom Friedrich Wilhelm Freiherr von Hardenberg, 'n kommandeur van die Duitse Orde, in Lucklum deurgebring nadat sy ma ná die geboorte van haar sesde kind ernstig siek geword het.
In 1790 het hy sy studies in die regte aan die Universiteit van Jena begin en dit later in Leipzig en Wittenberg voortgesit. As deel van sy akademiese opleiding het hy in 1791 Friedrich Schiller se lesing oor geskiedenis bygewoon. Tydens Schiller se siekte het hy persoonlike kontak met dié befaamde skrywer gehad. Ander bekende persoonlikhede van sy tyd, met wie hy as student kennis gemaak het, sluit Johann Wolfgang von Goethe, Johann Gottfried Herder en Jean Paul in. Hy het vriendskapsbande met Ludwig Tieck, Friedrich Wilhelm Joseph Schilling en die gebroeders Friedrich en August Wilhelm Schlegel gesluit. In Junie 1794 het hy sy studies met die beste finale eksamen voltooi.
Loopbaan
In Oktober 1794 is Novalis, anders as wat oorspronklik beplan is, nie in die Pruisiese staatsdiens aangestel nie, maar het 'n pos as aktuarius (sekretaris) by die distriksamptenaar Coelestin August Just in Tennstedt aanvaar. Volgens sy leuse Jeder Anfang ist ein Akt der Freiheit ("elke begin is 'n daad van vryheid") het Just nie net sy baas geword nie, maar ook sy vriend en latere biograaf. In sy tyd as aktuarius het Novalis in die nabygeleë kasteel Grüningen kennis gemaak met Sophie von Kühn. Op 15 Maart 1795, haar dertiende verjaardag, het die twee verloof geraak. In Januarie 1796 het Novalis 'n pos as juris in die hoofkantoor van die soutmyn in Weißenberg an der Saale aanvaar, die stad wat sy gesin in 1785 as woonplek gekies het.
In 1795 en 1796 het Novalis hom intensief met die wetenskapsleer van Johann Gottlieb Fichte besig gehou wat sterk invloed op sy wêreldbeskouing sou uitoefen. Novalis het Fichte se konsep verder ontwikkel en die "Ek", wat los staan van alle "Nie-Ek", as die uitgangspunt van sy liefdesgodsdiens gebruik. Die "Nie-Ek" het nou 'n "Jy" geword en dus 'n gelykwaardige subjek.
Die ontydige en pynvolle dood van sy verloofde op 19 Maart 1797, kort ná haar vyftiende verjaardag, het 'n diep indruk op hom gelaat.
Nog in dieselfde jaar het Novalis sy studies aan die Bergakademie in Freiberg naby Dresden begin, indertyd een van die leidende universiteite vir studente in natuurwetenskappe. Met dosente soos Wilhelm August Lampadius en Abraham Gottlob Werner het hy binnekort vriendskapsbande gesluit. Die destydse studieplan in Naturlehre was breedvoeriger as huidige studies in natuurwetenskappe en het 'n opleiding in mynboukunde, wiskunde, chemie en praktiese werk in die myne ingesluit. Novalis het met sy ingenieursopleiding in die voetspore van ander familielede gevolg.
In 1798 het Novalis se eerste filosofies-literêre fragmente onder die titel Blüthenstaub ("Stuifmeel") in Athenaeum verskyn, 'n tydskrif wat deur die vroeg-Romantici Friedrich en August Wilhelm Schlegel uitgegee is. By hierdie geleentheid het hy ook vir die eerste keer sy pennaam Novalis gebruik. Volgens 'n nota, wat hy aan August Wilhelm Schlegel gerig het, was dit 'n baie ou bynaam van sy familie: De novali het na mense verwys wat nuwe landbougrond ontgin, afgelei van Großenrode of magna Novalis, die landgoed van sy voorsate naby Nörten.
In Desember 1798 het hy vir die tweede keer verloof geraak aan Julie von Charpentier (1778-1811), die dogter van die mynbou-hoofinspekteur en Freibergse professor Johann Friedrich Wilhelm von Charpentier (1738-1805).
In Pinkstertyd 1799 het Novalis sy pos in die bestuur van die soutmyn hervat en is nog in Desember van dieselfde jaar as assessor van die bestuursraad benoem. In die laat najaar van 1799 het hy in Jena ander skrywers van die sogenaamde Jenase Romantiek ontmoet.
Dood
Op 25 Maart 1801 is Friedrich von Hardenberg om eenuur die middag in Weißenfels, in die aanwesigheid van sy broer Karl en sy vriend Friedrich Schlegel, weens bloeding dood wat hy as gevolg van tuberkulose opgedoen het. Vermoedelik is hy deur Friedrich Schiller aangesteek terwyl hy hom versorg het. Waarskynlik het hy al in Augustus 1800 'n ongeneesbare longsiekte opgedoen sodat hy sy nie meer sy beroep kon beoefen nie. Onlangse navorsing dui daarop dat hy moontlik aan sistiese fibrose, 'n genetiese siekte, oorlede is. Hierdie hipotese word gesteun deur die feit dat Novalis reeds van kindsbeen af aan longontstekings en liggaamsverswakking gely het.
Die digter is op die ou begraafplaas in Weißenfels ter ruste gelê. Wat sy literêre werk betref, het hy net die publikasie van sy Blüthenstaub-fragmente, die fragment-versameling Glaube und Liebe oder der König und die Königin (1798) en die Hymnen an die Nacht (1800) nog self beleef. Die onvoltooide romans Heinrich von Ofterdingen en Die Lehrlinge zu Sais is net soos 'n toespraak, wat later as Die Christenheit oder Europa bekend sou staan, eers postuum in opdrag van sy vriende Ludwig Tieck en Friedrich Schlegel gepubliseer.
Literêre werk
Novalis was 'n onvermoeide, kreatiewe en peinsende skrywer wat as een van die beduidendste verteenwoordigers van die vroeë Duitse Romantiek beskryf word. Vir hom was net 'n kort leeftyd beskore om sy talent te ontdek en verder te ontwikkel. Friedrich von Hardenberg, wat omvattende kennis in natuurwetenskappe, die regte, filosofie, politiek en ekonomie opgedoen het, het al vroeg met sy skryfwerk begin. Werke, wat in sy jeugjare ontstaan het, toon dat hy uiters belese en welopgevoed was.
Sy literêre werke het meestal uit sy beroepsloopbaan voortgespruit, ook in die tyd van sy studies, want naas sy digkuns, fragmente en essays is 'n groot verskeidenheid aantekeninge oor geskiedenis en politiek, filosofie, godsdiens, estetiek en die geskiedenis van natuurwetenskappe oorgelewer.
Hardenberg het alles versamel, waarmee hy sy kennis opgedoen het, uitvoerig daaroor gereflekteer en in onderlinge samehang beskou om 'n alomvattende ensiklopedie van kunste en wetenskappe te skep. Na hierdie aantekeninge, wat van 1798 en 1799 dateer, word ook as Allgemeine Brouillon verwys.
As skrywer het hy saam met Friedrich Schlegel die fragment van 'n spesifiek Romantiese literêre kunsvorm ontwikkel. Sy strewe na 'n "Romantisering van die wêreld" en sy soektog na 'n verbinding tussen wetenskap en poësie staan sentraal in sy literêre werk. Sy doelwit was om 'n "progressiewe universele poësie" te ontwikkel. Hardenberg was daarvan oortuig dat filosofie en digkuns in wisselwerking met mekaar moet wees.
Die gunstige ontvangs van sy romantiese fragment het getoon dat hierdie genre die mees geskikte literêre vorm vir 'n progressiewe universele poësie was.
'n Reeks uitsprake van Novalis gooi lig op die taak wat die digter vir homself gestel het en waarop digkuns volgens hom aanspraak kan maak:
'n Groot deel van Novalis se oorspronklike manuskripte is gedurende die Tweede Wêreldoorlog in Jerusalem en later in Suid-Afrika bewaar voordat hulle na Duitsland teruggebring is. Ander dele van sy nalatenskap het die oorlog in Kraków, Pole en in Australië oorleef.
Fragmente
Epiek
Filosofie
1ste Dinastie van Egipte
Die 1ste Dinastie (ook Dinastie I geskryf) was die eerste dinastie van Antieke Egipte ná die vereniging van Bo- en Benede-Egipte. Dit het geduur van omstreeks 3100 tot 2890 v.C. en was die begin van die Egiptiese historiese tyd. Dié dinastie word saam met die 2de Dinastie beskou as die sogenaamde Vroegdinastiese Tydperk, met die mag in Thinis.
Heersers
Die bekendste heersers van die 1ste Dinastie was:
! scope=col width="15%" | Naam ! scope=col width="30%" | Notas ! scope=col width="30%" | Bewind
Inligting oor die dinastie kom van ’n paar monumente en ander voorwerpe met koninklike name, sowel as die Den- en Qa'a-koningslyste.
Groot grafkelders van farao's by Abydos en Naqada, asook begraafplase by Saqqara en Helwan naby Memphis, wys strukture is hoofsaaklik van hout en modderstene gebou, met minimale gebruik van stene vir mure en vloere. Klip is gebruik vir ornamente en standbeelde. Tamariskhout is gebruik vir die maak van bote.
Menslike offerandes
Dat mense geoffer is as deel van begrafnisrituele, blyk uit die feit dat mense (en diere) doodgemaak en naby die farao begrawe is. Daar is 338 individue saam met Djer begrawe. Die mense en diere moes die farao in die hiernamaals bystaan. Om die een of ander rede is die praktyk aan die einde van die dinastie beëindig.
Petromica plumosa
Petromica plumosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petromica en tot die familie Desmanthidae. Die wetenskaplike naam van die spesie is die eerste keer geldig gepubliseer in 1903 deur Kirkpatrick.
Högni Reistrup
Reistrup se platekontrak is met die onafhanklike Faroëse uitgewer Tutl.
Diskografie
Reistrup stel in die noordelike somer van 2007 sy debuutalbum onder die titel Hugafar á ferð vry. Die eerste enkelspeler vanaf hierdie album bereik eerste posisie op die Faroëreilande se trefferlys.
Sy tweede album, Trý fet frá tilveruni, is op 1 Maart 2010 vrygestel. Die album is in die Faroëreilande opgeneem en in Dublin (Ierland) gemeng.
Reistrup se derde album heet Samröður við framtíðina en is op 18 November 2011 vrygestel. Die album is in die Faroëreilande opgeneem en in Reykjavík (Ysland) deur Styrmir Hauksson gemeng.
Op 2 Desember 2013 stel Reistrup sy vierde ateljeealbum, Áðrenn vit hvörva ("voor ons verdwyn"), vry. Die album is deels in Augustus 2012 in Berlyn (Duitsland) opgeneem, en deels in November 2012 en Junie 2013 in Reykjavík. Die album is deur Ólavur Jákupsson en Janus Rasmussen geproduseer. Die snit "Vegurin" is die eerste enkelspeler vanaf die album en is op 1 Augustus 2013 vrygestel.
Natalse vaalveldmuis
Die Natalse vaalveldmuis (Mastomys natalensis) is 'n knaagdier uit die geslag Mastomys wat in alle dele van Afrika suid van die Sahara voorkom, behalwe in die droë suidweste (waar die vaalveldmuis ook voorkom). Die Natalse vaalveldmuis kom oral algemeen voor, en moontlik is hy die mees wydverspreide soogdier op die Afrikavasteland. Binne hierdie verspreidingsgebied kan ses genetiese groepe onderskei word: een in Wes-Afrika, een in Sentraal-Afrika, een in Suid-Afrika en drie in Oos-Afrika. Hierdie spesie bly meestal in savannes met 'n jaarlikse reënval van meer as 600 mm, maar is in alle habitats tuis, behalwe in bosse. Die dier kom ook in geboue voor en kan in 'n plaag ontaard. Hierdie diere is ook die draer van die pes, en kan die siekte aan mense oordra. Hulle is ook die belangrikste draer van die lassavirus, wat lassakoors veroorsaak. .
Die rug is grysbruin, met ligter flanke, die onderkant is donkergrys. Die pote is wit. Die stert, wat aan die bokant ietwat donkerder is as aan die onderkant, is met fyn haartjies bedek. Die wyfies het tot 12 pare tepels, vandaar die naam veeltepelmuis. Die totale lengte is 22 tot 27,5 cm, die stertlengte is 10 tot 14 cm en die massa is 47 tot 81 gram.
Die Natalse vaalveldmuis is 'n omnivoor, wat meestal sade, vrugte, gras en insekte vreet. Soms vreet die dier ook vleis. Hierdie spesie kan bitter vinnig voortplant. Die voortplanting geskied heeljaar deur, hoewel in die wintermaande 'n bietjie minder. Die draagtyd is 23 dae en die wyfies kan tot 22 kleintjies kry, maar meestal kry sy 6 tot 12. Die wyfies kan na elf weke hul eerste werpsel kry. Die diere is snags aktief en in die vrye natuur slaap hulle in neste wat hulle bou in rotssplete, onder boomwortels of omgevalle bome of in grotte.
Hulle word ook al hoe meer in gevangenskap as troeteldiere aangehou.
Silk Way Airlines
Silk Way Airlines is 'n Azerbeidjanse private vragredery met sy hoofkantoor en vlugbedrywighede by Heydar Aliyev Internasionale Lughawe in Bakoe, Azerbeidjan. Dit bedryf vragdienste na Asië, die Midde-Ooste en Europa, asook dienste vir die regering en nie-regeringsorganisasies. Die lugredery is deel van die Silk Way-groep.
Stigting
Die maatskappy is in 2001 gestig en het op 6 Oktober 2001 met kommersiële vlugte begin. Vroeg in 2015 het Silk Way West Airlines 'n kontrak beding vir nog drie Boeing 747-8-vragtuie, die Boeing 747-8F. In Mei 2015 is aangekondig die lugredery is die bekendstellingskliënt vir die Antonov An-178 nadat 'n bestelling vir 10 vliegtuie geplaas is. In 2017 het die maatskappy die aankoop van nog 10 Boeing 737 MAX-vliegtuie onderteken met 'n totale koste van $1 miljard.
Bestemmings
In September 2018 het Silk Way Airlines die uitbreiding van sy roetes na Noord-China aangekondig, met vlugte na Tianjin wat twee keer per week onderneem word. Vanaf Januarie 2021 het Silk Way meer as 40 bestemmings bedien.
Vloot
Vanaf September 2021 het die Silk Way Airlines-vloot uit die volgende vliegtuie bestaan:
Die bykomende vloot Boeing 747-vragvliegtuie word deur die sustermaatskappy Silk Way West Airlines bedryf.
Dialium ovoideum
Dialium ovoideum is 'n boom wat deel is van die Fabaceae familie. Die spesie is endemies aan Sri Lanka.
Matthias Fuchs
Matthias Fuchs (3 November 1939 – 31 Desember 2001) was 'n Duitse akteur. Hy was bekend vir sy rolle in die rolprente Die Mädels vom Immenhof (1955), Der erste Frühlingstag (1956), Ferien auf Immenhof (1957), en The Buddenbrooks (1959).
Kasteel Oberwiederstedt
Die kasteel Oberwiederstedt is 'n voormalige riddergoed in Wiederstedt in die distrik Mansfeld-Südharz van die Duitse deelstaat Sakse-Anhalt. Hier is in 1772 Georg Philipp Friedrich Freiherr von Hardenberg gebore, beter bekend as Novalis, een van die beduidendste persoonlikhede van die vroeë literêre Romantiek in Duitsland wat hom as digter en skrywer, juris en mynbou-ingenieur bekwaam het.
Tans huisves die kasteel 'n navorsingsinstelling wat op die vroeë Romantiek fokus en die Novalis-museum. Daarnaas dien dit as setel van die Internasionale Novalis-geselskap en die Novalis-stigting Wege wagen mit Novalis. Die kasteel is toeganklik vir die publiek.
Anne Howard (aktrise)
Anne Howard (18 Maart 1925 – 22 April 1991) was 'n Amerikaanse aktrise. Sy was bekend vir haar rolle in die rolprente Great Expectations (1934), She Was a Lady (1934), The Prince and the Pauper (1937), en Little Men (1940).
Dieprivier (Swartland)
Die Dieprivier loop uit die omgewing van Riebeek-Kasteel suidwaarts deur die Swartland tot waar dit by Milnerton in die Atlantiese Oseaan uitmond.
Stroomgebied
By die Kasteelberg Natuurreservaat suidwes van Riebeek-Kasteel ontspring die Riebeeksrivier. Dit vloei dan net noord van die R46-provinsiale pad weswaarts en daar verander die naam na Dieprivier. In Malmesbury sluit die Platkliprivier van noordwes aan. Daarna loop dit suidwaarts verby die dorpies Abbotsdale, Kalbaskraal en Philadelphia. Suidoos van Philadelphia sluit die Mosselbankrivier vanaf Fisantekraal aan. By Klipheuwel vloei van oos die Klapmutsrivier vanaf die Agter-Paarl en Paardeberg op sy beurt in die Mosselbank. By die aansluiting van die Vissershokpad (M48) by die N7-nasionale pad draai die Dieprivier na wes van die hoofpad. Van hier af en en wes van Potsdamweg en Koebergweg is die rivierloop 'n vleiland. In die Rietvlei Natuurreservaat is die rivier gekanaliseer. By Woodbridge Island by Milnerton vloei dit met 'n wye vlak lagune die see in.
Verskeie name
Die rivier het in die verlede ook bekend gestaan onder die name Hollands Rietbeecq, Soutrivier en Vissershokrivier.
Watergebruik
Omdat die water brak is, is dit nie meer geskik vir boerderydoeleindes nie. Slegs as die rivier sterk loop, kan die water gebruik word. Boere in die omgewing is aangewese op boorgate. Die rivier se lagune is waarskynlik Kaapstad se mees besoedelde riviermonding. Tot 'n 47 miljoen liter afvalwater word daagliks by die rioolplaas te Potsdam in die rivier gestort.
Natuurreservaat
Die Dieprivier Fynbos Korridor is in Junie 2012 gestig.
Petrosaspongia
Petrosaspongia is 'n genus van sponsdiere uit die klas van die Demospongiae (gewone sponse).
Ixia bifolia
Ixia bifolia is 'n meerjarige blomplant en geofiet wat tot die genus Ixia behoort en is deel van die fynbos. Die plant is endemies aan die Wes-Kaap en kom by Caledon en Shaw se pas voor. Die voorkomsgebied is kleiner as 1 km2. Daar is slegs twee gefragmenteerde subpopulasies, ongeveer 15 km van mekaar af. Die plant het 80% van sy habitat afgestaan aan gewasverbouing en die oorblywende plante word bedreig deur oorbeweiding, indringerplante en swak brand bestuur.
Keith Hodiak
Keith Hodiak is 'n Engelse akteur. Hy is bekend vir sy rolle in die rolprente Revenge of the Pink Panther (1978), An American Werewolf in London (1981), en Full Metal Jacket (1987).
Krieketwêreldbeker 2031
Die Krieketwêreldbeker 2031 (Engels: 2031 Cricket World Cup) word van Oktober tot November 2031 in Indië en Bangladesj beslis. Dit is die 15de krieketwêreldbeker van die vierjaarlikse krieketwêreldkampioenskap in internasionale eendagkrieket (EDI) wat deur die Internasionale Krieketraad (IKR) aangebied word en die vyfde op die Indiese subkontinent. In dié streek is voorheen die toernooie van 1987 (Indië en Pakistan), 1996 (Indië, Pakistan en Sri Lanka), 2011 (Indië, Bangladesj en Sri Lanka) en 2023 (Indië) aangebied. Daarmee sal Indië die meeste toernooie huisves, een meer as Engeland.
Die toernooi se formaat van 2027 bly onveranderd en 14 nasionale krieketspanne neem aan die Krieketwêreldbeker 2031 deel, waartydens 54 wedstryde gespeel word, waaronder 42 tydens die groepfase, nege in die Super Ses, en drie in die uitklopfase, insluitende die eindstryd. Die spanne word in twee groepe van sewe elk verdeel, waarvan elke span een keer teen al die ander spanne in die groep speel. Die drie beste spanne van elke groep kwalifiseer hierna vir die Super Ses, waarvandaan die vier beste spanne vir die halfeindrondte kwalifiseer en die wenners mekaar in die eindstryd ontmoet. Elke wedstryd bestaan uit 50 boulbeurte per span. ’n Soortgelyke formaat is voorheen tydens die Krieketwêreldbeker 1999, Krieketwêreldbeker 2003 en Krieketwêreldbeker 2027 aangewend.
Toewysing
Die Internasionale Krieketraad het die gasheerlande van beide die 2027- en 2031-manstoernooie op 16 November 2021 aangewys. Suid-Afrika, Zimbabwe en Namibië is as gashere vir die 2027-toernooi benoem, terwyl die 2031-toernooi aan Indië en Bangladesj toegewys is.
Deelnemers
Die medegashere Bangladesj en Indië, asook die agt beste spanne op die IKR se EDI-ranglys sal regstreeks vir die Krieketwêreldbeker 2031 kwalifiseer, terwyl die oorblywende vier plekke tydens die Krieketwêreldbekerkwalifisering 2030 beslis sal word.
Kwalifiserende spanne
Die volgende twee spanne het al vir die Krieketwêreldbeker 2031 gekwalifiseer. Later sal nog twaalf spanne aansluit.
Formaat
Die Krieketwêreldbeker 2031 word tussen 14 verskillende spanne oor 54 wedstryde beslis. Dieselfde formaat is voorheen tydens die Krieketwêreldbekertoernooie in 1999, 2003 en 2027 gebruik.
Groepfase en Super Ses
Die Krieketwêreldbeker 2031 word deur 14 nasionale krieketspanne beslis. Vir die groepfase word die 14 deelnemende spanne in twee groepe van sewe elk verdeel; elke span speel een wedstryd teen elk van die ander spanne in dieselfde groep, dus speel elke span ses wedstryde in die groepfase. Twee punte word vir ’n oorwinning toegeken, een vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte eindig, word volgens lopietempo, dan boultempo en dan die uitslag van die direkte ontmoeting gerangskik. Die drie beste spanne van albei groepe dring na die Super Ses deur.
In die Super Ses-rondte speel elke span teen die spanne, waarteen in die groepfase geen wedstryde gespeel is nie. Spanne wat alreeds in die groepfase ontmoet het, speel nie teen mekaar nie en die punte van dié wedstryde word na die Super Ses-rondte se tabel oorgedra. Die kwalifisering sal gegrond wees op dieselfde kriterias as in die groepfase.
Uitklopfase
Van die begin van dié fase af neem die toernooi ’n uitklopformaat aan wat uit drie wedstryde bestaan: twee halfeindstryde en die eindstryd. Die vier beste spanne van die Super Ses dring na die uitklopfase deur. Die eerste span speel teen die vierde span en die tweede span teen die derde span in die halfeindstryde. Elke wedstryd in die uitklopstadium moet met ’n oorwinning vir een van die spanne eindig. As daar ná albei kolfbeurte ’n gelykopuitslag is, sal die wedstryd deur ’n Superboulbeurt beslis word.
Wedstryde
Die wedstryde word in drie fases opgedeel, naamlik die groepfase, die Super Ses en die uitklopfase.
Groepfase
14 spanne sal aan die groepfase deelneem. Die drie beste spanne in elke groep dring na die Super Ses deur.
Imperiale provinsie
thumb|280px|Die Romeinse Ryk op sy grootste, onder [[Trajanus (117); groen: imperiale provinsies, pienk: openbare provinsies, grys: vasalstate.]]
Die provinsies is in imperiale en openbare (of senatoriale) provinsies verdeel kort nadat Augustus aan die bewind gekom het.
Die volgende provinsies was imperiaal:
Petromica tubulata
Petromica tubulata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Petromica en tot die familie Desmanthidae. Die wetenskaplike naam van die spesie is die eerste keer geldig gepubliseer in 1903 deur Kirkpatrick.
Constance Howard
Constance Howard (4 Oktober 1906 – 7 Desember 1980) was 'n Amerikaanse aktrise. Sy was bekend vir haar rolle in die rolprente The White Black Sheep (1926), The Cruel Truth (1927), The Smart Set (1928), en The Poor Millionaire (1930).
Thomas Holding
Thomas Holding (25 Januarie 1880 – 4 Mei 1929) was 'n Engelse akteur. Hy was bekend vir sy rolle in die rolprente Bella Donna (1915), The Three Musketeers (1921), The Courtship of Myles Standish (1923), en The White Monkey (1925).
NG gemeente Newtonpark
Die NG gemeente Newtonpark is ‘n gemeente in die Sinode van Oos-Kaapland.
Azerbaijan Airlines
Azerbaijan Airlines (Azərbaycan Hava Yolları), ook bekend as AZAL, is die vlagdraer en grootste lugredery van die land Azerbeidjan. Die lugdiens is gebaseer in Bakoe, aangrensend aan die Heydar Aliyev Internasionale Lughawe, en vlieg na bestemmings regoor Asië, die Gemenebes van Onafhanklike State, Europa en die VSA. Azerbaijan Airlines is 'n lid van die Internasionale Lugvervoervereniging (IATA). Die lugredery is op 7 April 1992 gestig as die eerste nasionale lugredery nadat die land sy onafhanklikheid verkry het.
Geskiedenis
In 1990 het Azerbeidjan aangekondig dat dit sy eie lugdiens op die been gebring het, en dat dit onafhanklik sou wees van Aeroflot, die jarelytu6789ange verskaffer van lugdienste vir die Sowjetrepublieke. Azerbaijan Airlines (AZAL) is amptelik op 17 Augustus 1992 gestig. Die eerste president daarvan was Vagif Sadykhly.
Azerbeidjan se grensgeskil met Armenië oor Nagorno-Karabakh het die finansiering van twee nuwe Boeing 757's van die Amerikaanse Ex-Im Bank vertraag. Die leningswaarborg van $66 miljoen was die Ex-Im Bank se eerste transaksie vir Azerbeidjan, volgens Air Transport Intelligence. Die finansiering is ook gewaarborg deur die Azerbeidjan regering en die Internasionale Bank van Azerbeidjan. Die Verenigde Koninkryk se Uitvoerkredietwaarborgdepartement het finansiering gewaarborg vir Rolls-Royce-enjins, wat deur beide Boeing 757's gebruik word. Die eerste van die 757's is in die herfs van 2000 afgelewer. Die vliegtuie het die vervoerder ongekende reikafstand, gemak en doeltreffendheid op langafstand internasionale roetes gebied. Hulle het ook gehelp om 'n moderne beeld aan die wêreld te projekteer. Die tweede Boeing 757 wat afgelewer is, het in Desember gelaai met mediese voorrade aangekom weens 'n onlangse aardbewing in Azerbeidjan. In Januarie 2001 het AZAL een van die vliegtuie gebruik om 'n Parys -Baku-roete te begin bedryf in samewerking met Air France.
Op 22 Julie 2010 het Boeing en Azerbaijan Airlines 'n ooreenkoms onderteken om twee Next-Generation 737-vliegtuie vir een 767-300ER (verlengde reeks) en twee 767-vragvliegtuie te vervang. Aansluitend tot hierdie aankondiging, het Azerbaijan Airlines altesaam agt Boeing-vliegtuie op bestelling gehad: twee 767-300ER's, twee 767-vragtuie, twee Next-Generation 737's en twee 787-8's. In September 2010 het AZAL 'n bestelling vir die oorblywende twee Next-Generation 737's gekanselleer.
Op 23 en 24 Desember 2014 het Azerbaijan Airlines die twee Boeing 787 Dreamliners wat op bestelling was, ontvang. Die lugredery het ook sy Premium-ekonomieproduk saam met die bekendstelling van die 787 bekend gestel
Op 12 November 2017 het Boeing ingestem om vyf 787-8- vliegtuie aan Azerbaijan Airlines te verkoop, ter waarde van sowat V$1,9 miljard teen lyspryse.
Kodedeel-ooreenkomste
Azerbaijan Airlines het kodedeel-ooreenkomste met die volgende lugrederye:
Chitungwiza
Met 'n bevolking van 365 026 volgens die sensus van 2012 dien Chitungwiza - die derde grootste nedersetting in die land - tans veral as slaapstad vir pendelaars wat in Harare werk. Die stad beskik egter oor sy eie infrastruktuur met skole en hospitale. Dit is een van die vinnigste groeiende nedersettings in die land.
Julia Anastasopoulos
Julia Anastasopoulos (gebore 14 Junie 1983) is 'n Suid-Afrikaanse kunstenaar, illustrator, ontwerper en aktrise. Anastasopoulos het 'n plaaslike internet verskynsel geword in Mei 2014, met haar do-it-yourself web-reeks bekend as SuzelleDIY. Voordat sy 'n YouTube-persoonlikheid geword het, het Anastasopoulos handgetekende illustrasies op die mure en vensters van 'n paar MyCiTi bus-stasies geskep.
Vroeë lewe
Sy is gebore in Johannesburg in 1983. Volgens Anastasopoulos, "My mom is an art teacher and always encouraged me and my sisters to make things and express ourselves creatively. I was always inspired by picture books and illustrators like Quentin Blake, Saul Steinberg and Raymond Peynet"
Opvoeding
In 2004 het sy haar BA-graad in Teater en Prestasie verwerf met 'n hoofvak in drama by die Universiteit van Kaapstad.
2de Dinastie van Egipte
Die 2de Dinastie (ook Dinastie II geskryf) was die tweede van die dinastieë van Antieke Egipte wat as die Vroegdinastiese Tydperk bekend staan. Dit het geduur van omstreeks 2890 tot 2686 v.C. Die mag van dié tydperk was in Thinis.
Julia Anastasopoulos
Loopbaan
Anastasopoulos het deelgeneem in stadium produksies by die Universiteit van Kaapstad. In 2004, sy het deelgeneem aan Die Blou Kamer, 'n teater produksie geredigeer deur Jacqui Singer en geskryf deur David Haas by die Arena-Teater. Twee jaar later, in 2006, het sy as Ophelia in 'n Hamlet-teater produksie gespeel geredigeer deur Roy Sargaent in die Artscape-Teater
In 2008 het Anastasopoulos 'n penlig ontwerp, en 'n toekenning ontvang vir Eskom se Energy Efficient Lighting Design Competition under Category B: Residential luminaire design for professionals. Anastasopolous sy ontwerp stelle vir teaterproduksies. Sy het die Magnet Theatre se Every Year, Every Day, I Am Walking se produksie stel ontwerp.
2de Dinastie van Egipte
Hoewel argeologiese bewyse uit die 2de Dinastie baie skaars is, dui verskille tussen die 1ste en die 3de Dinastie daarop dat daar belangrike institusionele en ekonomiese ontwikkelings moes plaasgevind het.
Julia Anastasopoulos
Loopbaan
In 2010 het sy verskyn in Interrupting Henry, 'n speel gerig deur Matthew Wild by Die Artscape Arena. Anastasopoulos het die deel van 'n Afrikaans-onderwyseres met die naam Elsa Bruin gespeel. Sy het deelgeneem in die teater produksie van Done Londen wat geskryf is deur Nicholas Spagnoletti by die Kalkbaai-Teater in Kaapstad. 'n Kort videoklip van die spel kan gesien word op YouTube. In 2011 het sy gespeel as Helena in 'n produksie van A Midsummer night's Dream, gerig deur Guy Delancey.
Anastasopoulos maak gebruik van verskeie mediums om illustrasies te skep. Dit sluit in muurskilderye, kinders se boeke, inkopiesakke en 'n redaksionele dekking vir 'n tydskrif. Haar illustrasies is beskikbaar op haar professionele webwerf. Sy was 'n opdrag gegee om 'n muurskildery te ontwerp vir vertoning in The Book Lounge in Cape Town vir die kinders se boek afdeling. Dit vertoon 'n stadsuitsig wat op die muur geteken is en dan met akriel geverf. Sy het 'n kindersboek geïllustreerde met Emily Kind, Jeff en George en die Totem Paal.
2de Dinastie van Egipte
Heersers
Die name van die heersers van die 2de Dinastie is taamlik onduidelik. Die eerste vier is redelik seker, die volgende drie kon verskillende name vir dieselfde farao's of legendariese name gewees het. Oor die laaste heerser is daar weer eenstemmigheid.
Julia Anastasopoulos
Loopbaan
In Maart 2013, het sy deelgeneem het in die ontwerp van die Fugard Studio se teater produksie van Master Harold ... and the Boys wat vervaardig is deur Eric Abraham en gerig deur Kim Kerfoot. Sy het later illustrasies geskep vir die BOOM/BOOM/UMTHI, 'n 30-minuut verhaal wat gespeel het in die Magnet-Teater in 2013 vir kinders tussen die ouderdomme van 3 en 7. Gedurende die Grahamstad Nasionale kunstefees in 2013, het sy die stel ontwerp vir  Vigil, geskryf deur die Kanadese dramaturg Morris Panych.
2de Dinastie van Egipte
Heersers
! scope=col width="25%" | Naam ! scope=col width="10%" | Bewindsduur
Julia Anastasopoulos
Loopbaan
Anastasopoulos het haar SuzelleDIY YouTube-kanaal begin in Mei 2014, met 'n "byt-grootte, doen-dit-jouself web-reeks". Sy speel 'n Afrikaanse vrou, saam met animeerder en filmmaker Ari Kruger. In 2014 het sy 'n toekenning ontvang vir Suid-Afrika se gunsteling Aanlyn Bekendes uit Channel24. Suzelle het saam gewerk met Takealot, 'n aanlyn-kleinhandelaar en het vier video's gemaak vir die Takealot-handelsnaam.
In 2015, het Suzelle eerste plek gewen in die Superbalist 100 veldtog.
Petrosaspongia nigra
Die spons behoort tot die genus Petrosaspongia en tot die familie Thorectidae. Die wetenskaplike naam van die spesie is die eerste keer geldig gepubliseer in 1995 deur Bergquist.
Ali Baba
Ali Baba (Arabies: علي بابا, Ali Bāba) is 'n fiktiewe karakter in 'n bekende Midde-Oosterse verhaal, Ali Baba en die Veertig Rowers. Die sprokie word in die boek, Duisend-en-een nag, aangetref. Die verhaal is egter eers in die 18de eeu deur die Fransman Antoine Galland, die eerste Europese vertaler van die werk, by die versameling gevoeg. Die verhaal is vir verskeie TV-reekse, rolprente en kinderboeke verwerk. Die gewelddadige aspekte van die storie word dikwels uitgelaat.
Storielyn
Ali Baba gewaar diewe wat 'n geheime grot vol skatte ingaan deur die towerspreuk, "Maak oop, Sesame", te sê. Hy herhaal die woorde, gaan die grot binne en gaps van die diewe se goud. Wanneer hulle agterkom Ali Baba ken hulle geheim, soek hulle sy bloed. Hulle kruip in groot olievate weg wat by sy huis afgelewer word, maar Ali Baba se dienskneg (Morgiana) kom dit agter en red haar meester deur kokende olie in die vate te gooi. Al die diewe is doodgebrand.
Knysna-lelie
Die naam Knysna-lelie kan verwys na:
Werner Fuetterer
Werner Fuetterer (10 Januarie 1907 – 7 Februarie 1991) was 'n Duitse akteur. Hy was bekend vir sy rolle in die rolprente Faust (1926), Das Rheinlandmädel (1930), Never Trust a Woman (1930), en Goal in the Clouds (1939).
Anthony Holles (akteur)
Anthony Holles (17 Januarie 1901 – 4 Maart 1950) was 'n Engelse akteur. Hy was bekend vir sy rolle in die rolprente The Phantom Fiend (1932), Loyalties (1933), en They Drive by Night (1938), en in die televisiereeks Family Affairs (1949).